Jordanus, miseracione diuina episcopus Sabinensis, sacrosancte Romane ecclesie cardinalis de Ursinis, uniuersis et singulis christifidelibus presentes nostras litteras inspecturis salutem in Domino sempiternam. Splendor paterne glorie, qui sua mundum illuminat ineffabili claritate, pia uota fidelium de ipsius clemencia maiestate sperancium tunc precipue benigno fauore prosequitur, cum deuota ipsorum humilitas sanctorum precibus adiuuatur. Cupientes igitur ut capella sancte Anne, situs(!) in conuentu sancti Olaui Aboensis ordinis fratrum predicatorum, sub honore sancte Anne et tecta et fundata, congruis frequentetur honoribus fidelesque ipsi eo libencius causa deuocionis confluant ad eandem quo ibidem celestis dono gracie se nouerint refectos a christifidelibus iugiter ueneretur, de omnipotentis Dei misericordia et beatorum Petri et Pauli, apostolorum eius, auctoritate confisi omnibus et singulis uere penitentibus et confessis, qui dictam capellam jn natiuitate, epyphanie, parasceues, resurreccionis, ascensionis et corporis Domini nostri Jesu Christi, pentecostes, necnon jn natiuitatis, annunciacionis, purificacionis, visitacionis, concepcionis et assumpcionis beatissime semper virginis Marie, beatorum Petri et Pauli ac Jacobi apostolorum et beate Marie Magdalene, undecim millium virginum, sancti Michaelis archangeli, sancti Nicolai pontificis et confessoris, omnium sanctorum et ipsius capelle dedicaionis festiuitatibus et celebritate deuote visitauerint annuatim et ad reparacionem et conseruacionem edificij calicum, librorum et aliorum ornamentorum pro diuino cultu necessariorum, quocienscumque manus porrexerint adiutrices singulis videlicet festiuitatum et celebritatis, centum dies de iniunctis eis penitenciis pro eorum culpis ordinarij accedente assensu misericorditer in Domino relaxamus. In quorum omnium et singulorum fidem et testimonium premissorum has nostras patentes litteras fieri fecimus nostrique pontificalis sigilli iussimus appensione communiri. Datum Bononie, in conuentu fratrum minorum, nostre solite residencie, sub anno a natiuitate Domini mcd°xxxvij°, jndiccione quintadecima, die uero xxiiij° mensis decembris pontificatus sanctissimi in Christo patris et domini nostri domini Eugenii, diuina prouidencia pape iiij, anno septimo.